Perinteiset valkaisumenetelmät perustuvat kemialliseen reaktioon, jossa käytetään vetyperoksidia tai karbamidiperoksidia tuottamaan vapaita happiradikaaleja, jotka poistavat orgaanisia värjäytymiä kiilteestä ja dentiinistä. Kemiallisiin reaktioihin perustuvien perinteisten valkaisumenetelmien haasteena on, että vapaiden happiradikaalien aikaansaama hapetusreaktio vaatii pitkää vaikutusaikaa, jotta ne toimisivat tehokkaasti. Pitkä altistuminen valkaisuaineille aiheuttaa usein epämiellyttävää hampaiden herkistymistä ja vihlontaa valkaisun aikana ja sen jälkeen. Perinteisten kemialliseen reaktioon perustuvien valkaisumenetelmien yhteydessä käytetään usein erilaisia valonlähteitä ja lasereita. Tutkimukset ovat osoittaneet, että näiden valonlähteiden, kuten valkaisulamppujen tai lasersäteiden, käyttö ei varsinaisesti tehosta peroksidien vaikutusta valkaisussa. Sen sijaan, näiden menetelmien haittapuolena on, että lämpö, joka siirtyy eri valolähteistä hampaaseen, lämmittää hampaita. Tämä lisää riskiä hampaiden kiilteen muutoksiin ja kuivumiseen, mikä puolestaan lisää riskiä kivulle ja hampaiden vihlonnalle valkaisuhoidon aikana. Näiden syiden takia kaikkiin perinteisiin valkaisuaineisiin on lisätty aineita, jotka vähentävät vihlontaa ja korjaavat kiillettä. BlancOne valokemiallinen teknologia BlancOne hampaiden valkaisumenetelmä ei perustu valon lämpövaikutukseen, vaan se hyödyntää valokemiallista reaktiota, jossa valo ja valoherkisteet yhdistyvät. Tätä reaktiota kutsutaan fotodynaamiseksi eli valoaktiiviseksi reaktioksi, ja sitä käytetään sekä hammaslääketieteessä, että lääketieteessä. BlancOne valkaisugeeli sisältää erityisiä valoherkisteitä, jotka absorboivat BlancOne Arcus+ LED-aktivointivalon tietyllä aallonpituudella lähettämien fotonien energian, jolloin hampaiden lämpötila ei nouse. Sen sijaan valoaktivaatio käynnistää ketjureaktioita, jotka tuottavat vapaiden happiradikaalien lisäksi suuria määriä singlettihappimolekyylejä. Singlettihappi on hapen puhtain atomimuoto, jolla on pitkä elinikä verrattuna vapaisiin radikaaleihin, tämän ansiosta se kykenee hapettamaan orgaanisia värjäytymiä rikkomalla värjäytymien molekyylisidoksia äärimmäisen tehokkaasti kiilteestä ja dentiinistä, jopa 1 000 kertaa tehokkaammin kuin vapaat happiradikaalit. Singlettihapen muodostumisen ansiosta BlancOne-valkaisuhoidoissa tarvitaan vain lyhyt vaikutusaika. Tämä tekee BlancOne -valkaisusta hellävaraisen ja turvallisen kiilteelle, sillä se ei aiheuta hampaiden herkkyyttä, kiilteen kuivumista tai muutoksia kiilteeseen valkaisun aikana. Lyhyen vaikutusajan ansiosta BlancOne -valkaisuaineisiin ei ole ollut tarvetta lisätä vihlontaa ehkäiseviä tai kiillettä korjaavia aineita.